MUNICIPIUL TIMIŞOARA  
DIRECŢIA CLĂDIRI, TERENURI şi DOTĂRI DIVERSE
BIROUL CLĂDIRI-TERENURI                                                              
Nr. CT2018-5540 din 05.11.2018 
 
  			                 RAPORT de SPECIALITATE,
privind aprobarea trecerii în domeniul public al Municipiului Timişoara a terenului înscris în C.F. nr.439181-Timişoara,  nr. top. 2206/1-2207-2208/1/2

	 Având în vedere adresa nr. CT2018-5540 din 01.11.2018, înregistrată la Primăria Municipiului Timişoara, de către S.C. VALERAM S.R.L., prin asociat Raţiu Mircea-Valentin, prin care ne informează că, societatea menţionată mai sus, este responsabilă cu finanţarea lucrărilor de amenajare a spaţiilor publice, înscris în C.F. nr. 439181-Timişoara, conform planurilor de acţiune nr.UR2017-19622 din 05.12.2017 ;
Având în vedere Certificatul de urbanism nr. 3550 din 29.08.2018, emis în scopul extinderii reţelelor şi realizare branşamente/racorduri apă şi canal, energie electrică şi gaze naturale prin pozare subterană şi în vederea obţinerii avizelor şi autorizaţiei de punere în practică a lucrărilor necesare în vederea amenajării spaţiilor publice menţionate mai sus, este necesar ca, imobilul-teren înscris în C.F. nr.439181-Timişoara, constând în teren intravilan pentru drum, să aparţină domeniului public al Municipiului Timişoara ;
Având în vedere că, destinaţia terenului respectiv este de ”terenuri pentru stradă”, iar conform Regulamentului Local de urbanism, cap.II, art.7.6, ”toate drumurile din oraş sunt publice, cu excepţia drumurilor de incintă ale agenţilor economici”, în temeiul Legii nr.213/1998 – privind bunurile proprietate publică, art.8, alin.1 ”trecerea bunurilor din domeniul privat al statului sau al unităţilor administrativ-teritoriale în domeniul public al acestora, se face, după caz, prin hotărâre a Guvernului, a consiliullui judeţean, respectiv a Consiliului General al Municipiului Bucureşti ori a consiliului local” şi art. 9, alin. 1 ”trecerea unui bun din domeniul public al statului in domeniul public al unei unitati administrativ-teritoriale se face la cererea consiliului judetean, respectiv a Consiliului General al Municipiului Bucuresti sau a consiliului local, dupa caz, prin hotarare a Guvernului, declarandu-se din bun de interes public national in bun de interes public judetean sau local”.
Având în vedere cele menţionate mai sus, înaintăm spre dezbatere şi aprobare Consiliului Local al Municipiului Timişoara, proiectul de hotărâre, privind aprobarea trecerii din domeniul privat al Municipiului Timişoara în domeniul public al Municipiului Timişoara, a terenului înscris în C.F. nr.439181-Timişoara, în suprafaţă de 2.583 m.p., cu destinaţia de teren pentru drum. 

